Rast cena dragocenih metala
Slab dolar i upozorenje u pogledu platežne sposobnosti SAD mogli bi da dovedu do daljeg porasta cena zlata i drugih dragocenih metala
Malo stvari može da se meri sa privlačnim sjajem zlata naročito u lošim ekonomskim prilikama. To važi i za investitore. Za one koji tragaju za sigurnim ulaganjima finansijski konsultant Martin Heneki kaže da su opcije trenutno veoma ograničene. I dok su dužničke krize nekih evropskih zemalja i nemiri na Bliskom istoku povećali potražnju za zlatom analitičari smatraju da je neizvesnost u pogledu dogovora američkih zakonodavaca o smanjenju duga doprinela da cena zlata još više poraste. Analitičar za metale u finansijskoj firmi „Standard & Poor“ Lio Larkin ne vidi mogućnost za skori pad cene zlata. Cena zlata obično se kreće u obrnutom smeru u odnosu na kurs dolara, a od 2008. se udvostručila, dostigavši rekordni nivo od više od hiljadu i po dolara po unci. Kombinacija izuzetno niskih kamatnih stopa i slabog dolara stvorila je uslove za koje analitičari kažu da su idealni za ulaganje u zlato. Medjutim, globalni finansijski strateg Rodžer Najtingejl, iz njujorške firme „Pointon“, kaže da ni taj trend ne može da traje večno. „ A Dok vrednost dolara pada cene većine dragocenih i drugih metala i sirovina rastu. Cena srebra takodje je porasla na više od 45 dolara po unci, što je najviši nivo od 1980. godine.